Source: http://www.europarl.europa.eu/sides/getDoc.do?type=REPORT&reference=A7-2011-0008&language=RO
Timestamp: 2013-12-11 23:02:22+00:00

Document:
RECOMANDARE referitoare la proiectul de decizii ale Consiliului privind încheierea, în numele Uniunii Europene, a Protocolului dintre Uniunea Europeană, Comunitatea Europeană, Confederația Elvețiană și Principatul Liechtenstein privind aderarea Principatului Liechtenstein la Acordul dintre Uniunea Europeană, Comunitatea Europeană și Confederația Elvețiană privind asocierea Confederației Elvețiene la punerea în aplicare, respectarea și dezvoltarea acquis-ului Schengen - A7-0008/2011
Procedură : 2006/0251(NLE)Stadiile documentului în şedinţăStadii ale documentului :
A7-0008/2011Texte depuse :
A7-0008/2011
PV 15/02/2011 - 9.5
P7_TA(2011)0047
28 ianuarie 2011PE 452.761v01-00 A7-0008/2011
referitoare la proiectul de decizii ale Consiliului privind încheierea, în numele Uniunii Europene, a Protocolului dintre Uniunea Europeană, Comunitatea Europeană, Confederația Elvețiană și Principatul Liechtenstein privind aderarea Principatului Liechtenstein la Acordul dintre Uniunea Europeană, Comunitatea Europeană și Confederația Elvețiană privind asocierea Confederației Elvețiene la punerea în aplicare, respectarea și dezvoltarea acquis-ului Schengen
(06077/2010– C7-0141/2010 – 2006/0251(NLE))
referitoare la proiectul de decizii ale Consiliului privind încheierea, în numele Uniunii Europene, a Protocolului dintre Uniunea Europeană, Comunitatea Europeană, Confederația Elvețiană și Principatul Liechtenstein privind aderarea Principatului Liechtenstein la Acordul dintre Uniunea Europeană, Comunitatea Europeană și Confederația Elvețiană privind asocierea Confederației Elvețiene la punerea în aplicare, respectarea și dezvoltarea acquis-ului Schengen (06077/2010– C7-0141/2010 – 2006/0251(NLE))
– având în vedere proiectul de decizii ale Consiliului (06077/2010),
– având în vedere proiectul de protocol dintre Uniunea Europeană, Comunitatea Europeană, Confederația Elvețiană și Principatul Liechtenstein privind aderarea Principatului Liechtenstein la Acordul dintre Uniunea Europeană, Comunitatea Europeană și Confederația Elvețiană privind asocierea Confederației Elvețiene la punerea în practică, aplicarea și dezvoltarea acquis-ului Schengen (16462/2006),
– având în vedere cererea de aprobare prezentată de Consiliu în conformitate cu articolul 16, articolul 74, articolul 77 alineatul (2), articolul 79 alineatul (2) literele (a) și (c), articolul 82 alineatul (1) literele (b) și (d), articolul 87 alineatul (2), articolul 87 alineatul (3), articolul 89, articolul 114 și articolul 218 alineatul (6) al doilea paragraf litera (a) din Tratatul privind funcționarea Uniunii Europene (C7-0141/2010),
– având în vedere poziția sa din 8 iulie 2008(1) cu privire la propunerea Comisiei (COM(2006)0752),
– având în vedere recomandarea Comisiei pentru libertăți civile, justiție și afaceri interne (A7-0008/2011),
2. încredințează Președintelui sarcina de a transmite poziția Parlamentului Consiliului și Comisiei, precum și guvernelor și parlamentelor statelor membre, ale Confederației Elvețiene și Principatului Liechtenstein.
JO C 294 E, 3.12.2009, p.99.
Acordul de la Schengen a fost semnat la 14 iunie 1985 de către Belgia, Germania, Franța, Luxemburg și Țările de Jos. Prin acordul și convenția de implementare care a urmat, adoptată în 1990, s-a convenit desființarea controalelor sistematice la frontierele dintre țări, permițând libera circulație a persoanelor. Convenția de la Schengen a abolit controalele la frontierele interne ale statelor semnatare și a creat o graniță externă unică, având norme comune privind controalele la frontierele externe, o politică de vize comună, cooperare în domeniul polițienesc și judiciar și înființarea Sistemului de Informații Schengen (SIS). Odată cu intrarea în vigoare a Tratatului de la Amsterdam, în 1999, cooperarea legată de Acordul de la Schengen a fost integrată în cadrul juridic și instituțional al Uniunii Europene.
În prezent, spațiul Schengen cuprinde 25 de state membre: statele membre ale UE Austria, Belgia, Danemarca, Franța, Finlanda, Germania, Grecia, Italia, Luxemburg, Țările de Jos, Portugalia, Spania, Suedia, Republica Cehă, Estonia, Ungaria, Letonia, Lituania, Malta, Polonia, Slovacia, Slovenia, precum și cele trei țări asociate nemembre ale UE, Norvegia, Islanda și Elveția. Bulgaria, România și Cipru aplică, în prezent, doar parțial acquis-ul Schengen, prin urmare, se efectuează, încă, controale la frontierele cu aceste trei state membre.
Înainte de a fi în măsură să pună în aplicare pe deplin normele Schengen, fiecărui stat trebuie să i se evalueze stadiul de pregătire în patru domenii: frontierele aeriene, vizele, cooperarea în domeniul polițienesc și protecția datelor. Acest proces de evaluare implică un chestionar și vizite din partea experților UE în anumite locuri selectate, cum ar fi consulate, frontiere etc. ale țării în curs de evaluare.
În acest moment, libera circulație este garantată pe un teritoriu care include 42 673 de km de frontiere maritime și 7 721 de km de frontiere terestre, cuprinzând 25 de țări și 400 de milioane de cetățeni.
Extinderea treptată a spațiului Schengen a condus țări terțe care întrețin relații speciale cu UE să ia parte la cooperarea Schengen. Precondiția pentru asocierea țărilor nemembre ale UE cu acquis-ul Schengen este un acord de liberă circulație a persoanelor între aceste state și UE. Pentru aceste țări, participarea implică:
- includerea în spațiu fără controale la frontierele interne;
- aplicarea dispozițiilor acquis-ului Schengen și a tuturor textelor pertinente pentru Acordul de la Schengen, adoptate în conformitate cu acquis-ul;
- implicarea în deciziile referitoare la textele pertinente la Acordul de la Schengen;
În practică, această implicare ia forma unor comitete mixte, care se întâlnesc în paralel cu grupurile de lucru ale Consiliului UE. Acestea includ reprezentanți ai guvernelor statelor membre, ai Comisiei și ai guvernelor țărilor terțe. Țările asociate participă, prin urmare, la dezvoltarea acquis-ului Schengen, însă nu iau parte la votare. Au fost instituite proceduri pentru notificare și acceptare a măsurilor sau actelor viitoare.
Aderarea Liechtensteinului la Schengen
Liechtensteinul este un micro-stat de munte din Europa occidentală, fără ieșire la mare, înconjurat, la rândul lui, de alte state fără ieșire la mare și având granițe cu Elveția la vest și la sud și cu Austria înspre est. Acesta are o suprafață de 160 km2, o populație estimată la 35 000 de locuitori și cel mai înalt PIB pe cap de locuitor din lume. Liechtensteinul a cunoscut o integrare constantă în spațiul comercial european de la aderarea sa la Spațiul economic european (SEE), în 1995. Până în prezent, această jurisdicție a transpus 98,4% din directivele UE în legislația sa internă. Liechtensteinul face parte, de asemenea, din piața unică, în care aceleași reguli de bază se aplică tuturor statelor participante.
Semnarea Protocolului dintre Uniunea Europeană, Comunitatea Europeană, Confederația Elvețiană și Principatul Liechtenstein cu privire la aderarea Principatului Liechtenstein la Acordul dintre Uniunea Europeană, Comunitatea Europeană și Confederația Elvețiană privind asocierea Confederației Elvețiene la punerea în practică, aplicarea și dezvoltarea acquis-ului Schengen a avut loc la 28 februarie 2008. Acordul privind aderarea Confederației Elvețiene la acquis-ul Schengen (în vigoare de la 1 martie 2008) prevede în mod explicit posibila asociere a Liechtensteinului la acquis-ul Schengen prin intermediul unui protocol care stabilește drepturile și obligațiile fiecăreia din părțile contractante. Având în vedere politica granițelor deschise pentru circulația persoanelor, care există de decenii între Principatul Liechtenstein și Confederația Elvețiană, era de așteptat ca cele două țări să intre în spațiul Schengen în același timp.
Cu toate acestea, Confederația Elvețiană a intrat singură în spațiul Schengen, la 12 decembrie 2008, prin eliminarea controalelor de frontieră la frontierele terestre, urmate de eliminarea controalelor de frontieră, în aeroporturi, la zborurile intra-Schengen, la 29 martie 2009. Pentru prima dată a fost necesar să se introducă controale într-un loc unde nu a existat o graniță reală în ultima sută de ani. Cei 41 de km care separă cele două țări au devenit o graniță externă Schengen. Poziția raportorului
În 2007, pentru prima oară, s-a solicitat Parlamentului European avizul cu privire la încheierea acestui protocol. În urma solicitării raportoarei desemnate, la acea vreme, dna Ewa Klamt, Comisia pentru afaceri juridice și-a dat avizul în unanimitate, la 11 iunie 2007, recomandând ca temeiul juridic să fie modificat pentru a face referință la al doilea paragraf al articolului 300 alineatul (3) din Tratatul CE (propunerile de decizii ale Consiliului vizau să modifice „cadrul specific instituțional” prevăzut în acordul principal, din care face parte integrantă propunerea de protocol), care necesită aprobarea și nu doar consultarea Parlamentului European. Pentru acest motiv și având în vedere intrarea în vigoare iminentă a Tratatului de la Lisabona, acest raport a fost trimis înapoi Comisiei LIBE.
Raportorul salută noile norme introduse de Tratatul de la Lisabona, care permit Parlamentului European să fie informat mai îndeaproape despre acordurile internaționale și aprobă încheierea acestui protocol.
Ultima actualizare: 1 decembrie 2011Notă juridică

References: articolul 16
 articolul 74
 articolul 77
 articolul 79
 articolul 82
 articolul 87
 articolul 87
 articolul 89
 articolul 114
 articolul 218